open-index/open-wikipedia-markdown huggingface dataset:
HMS «Invincible» (1907)

**HMS «Invincible»** var et krigsskip tilhørende den britiske Royal Navy. Skipet var verdens første slagkrysser.

Invincible-klassen av skip ble designet som støtteskip for den nye klassen slagskip som kom med HMS «Dreadnought» noen år i forveien. Slagryssere skulle fungere som speidere for de tyngre skipene i flåten, men måtte unngå åpen kamp med fiendtlige slagskip da pansringen ikke var tilstrekkelig til å kunne kjempe mot disse.

HMS «Invincible» hadde som hovedbestykning åtte 45-kaliber Mk X 12" kanoner plassert parvis i fire tårn. Tårnene var opprinnelig elektrisk drevne, men fikk i mars 1914 hydraulisk drift. Som sekundærbestykning hadde hun 16 45-kaliber Mk III 4" kanoner. I tillegg var hun utstyrt med fem 18" torpedorør, fire i baugen og en akter, og syv Maxim mitraljøser.

## Operativ historie
HMS «Invincible» ble satt i tjeneste i 1909 i 1. krysserskvadron. Fra 1913 ble hun del av første slagkrysserskvadron. Etter at den første verdenskrig brøt ut i 1914 deltok hun i operasjoner i Helgolandbukten, før hun ble sendt til Sør-Atlanteren for å kjempe mot krysserskvadronen til Maximilian von Spee. I slaget ved Falklandsøyene 8. desember 1914 senket «Invincible» og søsterskipet «Inflexible» de tyske panserkrysserene SMS «Scharnhorst» og SMS «Gneisenau».

Tilbake i Nordsjøen deltok HMS «Invincible» på første dagen i Jyllandsslaget 31. mai 1916 hvor hun var flaggskip for admiral Hood. Hun  engasjerte en tysk rekognoseringsgruppe på over 9&nbsp;000 m avstand, og satte de lette krysserene SMS «Pillau» og SMS «Wiesbaden» ut av spill. Hun greide å sette to direkte treff på slagkrysseren SMS «Lützow» som bidro til senkingen av denne, men ble selv truffet av fem skudd fra slagkrysseren SMS «Derfflinger» og SMS «Lützow». Den siste granaten traff «Q»-tårnet og satt fyr på korditten i drivladningene, brannen spredte seg raskt til magasinet og HMS «Invincible» ble sprengt i to av en massiv eksplosjon.

## Litteratur

* 

## Eksterne lenker
*
Kjernemelk

**Kjernemelk** (også **kinnemelk** og **saup**) er væsken som blir tilbake når smør skilles fra fløten under kjerning. Kjernemelken er tynn og har en syrlig smak når den er et biprodukt av smør fra syrnet fløte. Kjernemelk kan brukes i bakst, og dessuten i supper og sauser. 

I dag er det vanskelig å finne kjernemelk i kommersiell omsetning ettersom smør typisk produseres av usyrnet fløte og blir syrnet i etterkant. Det mer kommersielt tilgjengelige produktet kulturmelk er et produkt av melk av ulikt fettinnhold tilsatt bakteriekultur og er dermed ikke det samme. Skummet kulturmelk, derimot, har et tilsvarende fettinnhold til kjernemelk.

## Referanser



## Eksterne lenker
*
Fjordane Folkehøgskole

**Fjordane Folkehøgskole** (Fjordane Folkehøgskule) er en frilynt folkehøgskole på Nordfjordeid i Vestland, etablert i Gloppen i 1876, flyttet til Innvik i 1886 og navngitt Fjordane amtsskole og flyttet igjen til Nordfjordeid i 1900, hvor den har vært siden. Skolen fikk navnet Fjordane fylkesskole ca 1920 og senere Fjordane Folkehøgskole.

Skolen tar årlig imot vel 100 elever fordelt 8 linjer. Elevene bor i paviljonger i området vest for hovedbygget.

## De åtte linjene
*Friluftsliv - fjord, fjell, hav
*Musikal West End
*Allsidig hestesport
*2. års hestesport
*Kunst - foto - glass - reise
*Movement X - Mordern circus and performing arts
*Vikingliv
*Bu og fritid

## Historie
Amtsskolen på Apalset var den andre amtsskolen i Sogn og Fjordane, etablert i på gården Apalset vest for Vereide i Gloppen kommune i 1876. Det hadde da vært kamp mellom kommunene i Nordfjord om å få amtskolen. Skolemester på Apalset var Elias Melvær som ble regnet for å være for radikal for kommunens ledelse. Han innførte opplæring i nynorsk ved amtsskolen, som innen den tid var flyttet til Vereide prestegård. Den konservative ordføreren Ole Josefson Hestenes var motstander av nynorsk og forsøkte å få Melvær avsatt, men løste situasjonen ved å stoppe kommunens tilskudd til drift i 1886. Amtsskolen måtte dermed flytte fra kommunen, og ble etablert i Innvik som Fjordenes Amtskule. I 1900 flyttet skolen til Nordfjordeid og fra ca 1920 fikk den navnet Fjordane fylkesskole.

På gården Myklebust bygde kommunen et stort hus på 1920-tallet som fikk navnet *Tingvoll*. Bygget huset både skolen og kommuneadministrasjonen. På 1950-tallet ble det satt opp internat for elevene like ved Tingvoll. I 1972 brant skolebygget til grunnen og et nytt bygg ble bygget årets etter drøyt 50 meter nord på den samme gården. Etter som skolen har vokst er det bygget paviljonger som internatboliger for elevene. 

## Eksterne lenker
* Fjordane Folkehøgskule nettsted
* Allkunne: Fjordane folkehøgskule
Malangen Folkehøgskole

**Malangen Folkehøgskole**, tidligere **Folkehøgskolen 69 grader nord,** er en folkehøgskole i Malangen i Troms fylke. Skolen har spesialisert seg på friluftsliv og tilbyr tre hovedlinjer: Nordkalotten og Svalbard - Friluftsliv, Hund - Friluftsliv og Ski og Seil - Friluftsliv. Man kan også søke halvårskurs for høst- eller vårsemesteret. Skolen er en av Norges minste folkehøgskoler med 8 ansatte og 53 elevplasser – noe som gir en unik nærhet til folkene her, turene våre og den nordnorske naturen. Det offentlige folkehøgskoleopptaket er 15.november hvert år, men man kan søke hele året og tas opp helt frem til skolestart.  

## Friluftsliv-folkehøgskole
Skolen ble etablert i 1984 på Mortenhals  Skolen er en friluftsliv-folkehøgskole som kun har linjer for tur og uteaktiviteter, med økende fokus på klima. Skolen har egen skolehundegård som driftes av elevene og linjelærer. Vi har også egen seilbåt - Klara (en Delphia 40,3). Elevene bor på hytteinternat, og har undervisning og bespisning på hovedbygget. Det meste av skoletiden tilbringer elevene imidlertid utendørs, ofte på overnattingsturer. Skolen har plass til 52 elever og er en av Norges minste folkehøgskoler. Nærområdene innbyr til aktivt og variert friluftsliv året rundt, noe som gjenspeiler seg i linjetilbudet ved skolen. Skolen eies av en stiftelse der Balsfjord kommune, Den norske kirke, elevene, de ansatte og rektor er representert i styret. 

Elevene på linja hund har aktivt vært med som frivillige under hundekjørerkonkurransene Troms Quest og Finnmarksløpet.

## Linjetilbudet
Skolen har følgende undervisningstilbud:
* Nordkalotten og Svalbard - Friluftsliv
* Hund - Friluftsliv
* Ski og Seil - Friluftsliv
*Sjølberging - Friluftsliv
*Fiske - Friluftsliv
*Botrening og friluftsliv - tilrettelagt linje

## Media
Folkehøgskolen var sentral i TV-serien *[[Sjøsprøyt]]* med Jarle Andøy, som gikk på NRK i to sesonger. En av deltakerne i serien var folkehøyskolens elev Samuel Massie, som også deltok på Berserks ekspedisjon til Antarktis. Skolens seilbåt «Klara» har også vært delaktig i en episode fra 71 Grader Nord (2021).

* Sjøsprøyt Jarle Andhøy tar med seg 10 ungdommer ut på havet. De skal lære seg å mestre båten alene under hans kommando.
* 71 Grader Nord

## Referanser


## Eksterne lenker
* 
*
Follo Folkehøgskole

**Follo Folkehøgskole** er en frilynt folkehøgskole i Vestby i Akershus. Skolen tar årlig imot vel 100 elever og eies av Akershus fylkeskommune.

Linjene ved denne skolen er:
*Dans
*Hip Hop
*Kunst
*Musikal
*Film
*Band

## Beliggenhet
Follo folkehøgskole ligger i distriktet Follo, 38 km syd for Oslo og 20 km fra Moss, i umiddelbar nærhet av E6 og med kort avstand til Oslofjorden, Son og Hvitsten.

Follo folkehøgskole er plassert sentralt i Vestby kommune. Skolen ligger naturskjønt til, fem minutters gange fra sentrum med butikker, offentlige kontorer, bank, post, bibliotek, lege, jernbane og flybussekspress.

Skolen har 105 elevplasser og 6 internatbygg. Hovedbygningen rommer bibliotek, gymnastikksal/teatersal med scene, dansestudio, TV-stue/peisestue, auditorium m/scene, spisesal, tegnesal, musikkrom, verksteder for keramikk, tre, tekstil, lyd og lys, video, foto m.m.

## Eksterne lenker
* Follo Folkehøgskole
* Online søknadsskjema
* Bildegalleri for Follo Folkehøgskole
Fosen folkehøgskole

**Fosen folkehøgskole «Norges økologiske folkehøgskole»** er en frilynt folkehøgskole i Indre Fosen i Trøndelag. Skolen kan årlig ta imot vel 60-70 elever og eies av Fosen folkehøgskolelag. Rektor er Arnhild Finne.

Linjefag ved denne skolen er:
*Båtbygging (Skolen bygger, rigger og seiler tradisjonelle åpne råsegl- og sneiseglbåter fra færinger til fembøringer 16-50 fot 
*Økologisk småbruk. (Skolen har eget økologisk gårdsbruk).
*Tekstil, søm & tradisjonshåndverk (Med råstoff og inspirasjon fra naturen).
*Seiling (Kystfriluftsliv med tradisjonelle åfjordsbåter)
*Minihus
*Sjølberging

## Eksterne lenker
* Fosen folkehøgskole
Trondheimsfjord folkehøgskole

**Trondheimsfjord folkehøgskole**, tidligere **Fredly folkehøgskole** er en kristen folkehøgskole i kommunesenteret Børsa i Skaun kommune i Trøndelag. 

Skolen har plass til vel 120 elever og eies av *Stiftelsen Trondheimsfjord Folkehøgskole*. Skolen ble stiftet i Trondheim i 1899, og flyttet fra *Leira gods* til nye lokaler på Nidarvoll i 1902. Skolen flyttet videre til Børsa i 1968. Skolen ble organisert som stiftelse i 1994.

1. november 2022 skiftet skolen navn fra *Fredly* til *Trondheimsfjord folkehøgskole*.

## Linjefag skoleåret 2025-26
* Security – politi og vekter
* Politi, brann og fengsel
* Kriminologi og frihet
* Sportmix - allidrett
* Sportmix - idrett og trening
* Kulturforståelse - Afrika
* Lev livet
* Motorsport
* Lederutvikling for andreårselever
* Etter forsvaret (1/2-års linje etter jul)

## Referanser


## Eksterne lenker
* 
*
Kathrine Sørland

**Kathrine Sørland** (født 1980) er en norsk modell, tidligere Frøken Norge og programleder på TV3.

Sørland startet sin modell-karriere i Prestige Modellbyrå som 15-åring. Hun vant Frøken Norge i 2002 og i 2004. I 2002 var hun Norges kandidat til Miss World hvor hun endte på fjerdeplass, og i 2004 deltok hun i Miss Universe, hvor hun endte på en ellevteplass.

I 2006 var hun programleder i den norske versjonen av talentprogrammet *[[Top Model Norge|Top Model]]* på TV3. Hun var også programleder for *Motebildet*, *[[Sangstjerner]]*, samt *[[Norges styggeste rom]]* på TV3. Det kan også nevnes at hun var vertinne i Hallvard Flatlands *[[Casino (TV-program)|Casino]]* på TV3.

Høsten 2013 deltok hun i *[[Skal vi danse (TV-program)|Skal vi danse]]* på TV 2. I 2020 deltok hun i en episode av reiseserien *[[Safari (TV-program, 2018)|Safari]]* på NRK. Ferden gikk til Svalbard.

I 2014 medvirket hun i kortfilmen *Skriften på veggen*. Det kan også nevnes at hun i 2012 hadde en liten rolle som seg selv i tv-serien *[[Hotel Cæsar]]*. Høsten 2025 deltok Sørland i realityserien *[[Kokkeskolen med Truls og Hellstrøm]]* på TV 2. 

## Referanser


## Eksterne lenker
*
Grenland Folkehøgskole

**Grenland Folkehøgskole** er en kristen folkehøgskole i Porsgrunn i Telemark. Skolen tar årlig imot vel 100 elever og eies av en stiftelse med representanter fra Normisjon, Norges KFUK-KFUM og kommunene i Grenland. Skolen ble etablert i 1920.

## Eksterne lenker
* 
*
SMS «Lützow»

**SMS** «**Lützow**» var en tysk slagkrysser fra første verdenskrig. «Lützow» tilhørte Derfflinger-klassen, og var Franz Ritter von Hippers flaggskip. Skipet var oppkalt etter den prøyssiske generalen Ludwig Adolf Wilhelm von Lützow. «Lützow» var ved siden av søsterskipene SMS «Derfflinger» og senere SMS "Hindenburg" Tysklands mest moderne slagkryssere.

«Lützow» ble satt i tjeneste 8. august 1915, men på grunn av problemer med turbinene måtte skipet repareres i et halvt år før det kunne settes i aktiv tjeneste. I mars 1916 var skipet klart, to måneder før Jyllandsslaget.

I slaget ved Jylland hadde «Lützow» stor suksess, og senket de britiske skipene HMS «Defence» og HMS «Invincible». Dessuten ble admiral Beattys flaggskip HMS «Lion» uskadeliggjort av «Lützow».

Slaget medførte store skader på «Lützow» selv, og admiral Hipper måtte overføre flagget til en jager under slaget og ta «Lützow» ut av kampene. «Lützow» prøvde så å ta seg tilbake til havn, men skadene gjorde at man måtte oppgi skipet, som på dette tidspunktet lå for tungt i vannet til å komme seg over forkastningen "Horns rev". Den 1. juni ble «Lützow» senket av en tysk torpedobåt.
Hardanger Folkehøgskule

**Hardanger Folkehøgskule** er en folkehøgskole i Lofthus i Vestland. Skolen tar årlig imot vel 75 elever og eies av Hardanger Høgskulelag. Skolen ble etablert i 1869, og flyttet til Hordatun på Lofthus  i 1917. Skolen ble gjenoppbygget etter en brann i 1937. Rektor ved skolen er Trond Instebø.

Linjefag ved denne skolen er:
*Cosplay
*Idrett og action
*Friluftsliv
*Jakt med storvilt i sikte
*Hund
*Internasjonal Solidaritet og Backpacking (ISB)

## Eksterne lenker
* Hardanger Folkehøgskule
Alta folkehøgskole

**Alta folkehøgskole**, tidligere **Øytun folkehøgskole**, er en kristen folkehøgskole som ligger i Alta kommune i Finnmark.  Skolen ligger 6&nbsp;km sør for Alta sentrum og 12&nbsp;km fra Alta lufthamn. Den fokuserer spesielt på friluftslivfag og tar imot rundt 110 elever i året.

Elever ved skolen velger seg et linjefag og fire valfag fordelt på periodene høst, mørketid og vår/vinter. Alle elevene får felles turer og dager med ulike tema og seminar. Felles skoleturer går til Kolahalvøya i Russland og Levi i Finland. I tillegg blir det blant annet arrangert «bli-kjent-tur» til Orroshytta, skolens hytte på Finnmarksvidda, førstehjelpskurs, soldagstur, samisk seminar og avslutningstur til Jøkelfjorden. Skolen har gymsal, trimrom, skytesimulator, bandrom, buldrerom, skimakerverksted og sykkelverksted.

Skolen ble grunnlagt i 1917 i Havøysund i Måsøy kommune under navnet Øytun. De første 50 årene lå Øytun folkehøgskole i Havøysund i Måsøy kommune, men i 1967 ble det besluttet å flytte skolen til Alta. Den 22. september 1968 startet byggingen av den nye skolen og den stod ferdig 13. september 1970. Selv om skolen nå lå midt i skogen ble Øytun-navnet beholdt frem til desember 2016, da skolen byttet navn til Alta folkehøgskole. Tunet heter fremdeles Øytun.

Skolen ligger i furuskog ved foten av fjellet Skoddevarre og har gangavstand til Altaelva. Skolebygningen, 8 internat og en stor hundegård er oppført rundt et idyllisk tun. Skolen er eid av Normisjon, Norges Samemisjon og Indremisjonsforbundet.

## Linjefag
* Friluftsliv 70° Nord
* Arktis
* Hundekjøring - Finnmarksløpet
*Friluftsliv Ingen Grenser
* Jakt og Fiske
* Foto Villmark - Island/USA
* Opplev Nord-Norge
*Skolen tilbyr også halvårskursene *Ski og Skred* og *Circum Polar*, i tillegg til ulike kortkurs.

## Referanser


## Eksterne lenker
* 
*
Oslofjord Folkehøgskole

**Oslofjord Folkehøgskole** ligger på Stabekk i Bærum kommune i Akershus. Skolen tar årlig imot ca. 60 elever og eies av Det Norske Baptistsamfunn. Byggningene sto ferdig i 1958 og huset først Holtet kristelige ungdomsskole, før de etter kort tid ble Baptistenes Folkehøgskole. På 1970-tallet byttet den navn til Holtekilen Folkehøgskole. Siden 1. november 2019 har skolen hatt navnet Oslofjord Folkehøgskole.

I 2023 åpnet skolen Hostel Oslofjord med overnatting, døgnåpen resepsjon og is-kiosk.

## Linjefag ved skolen
Oslofjord Folkehøgskole tilbyr flere linjer;
*Sosialt arbeid Oslo
*Design 
*Musikklinje, musikkproduksjon og Vokal. 
*Reiseliv 

## Internat
På Oslofjord bor alle elever i internat på skoleområdet. Det er to internatbygg. Elevene bor i enkelt- eller dobbeltrom med bad og internett på alle rom.

## Fasiliteter
Skolen har et hovedbygg med kontor, klasserom, klasserom, elevkjeller, filmrom, treningsrom, stue og matsal. Der ligger også gymsalen og forelesningssal.

## Referanser


## Eksterne lenker
* 
*
Hurdal Verk folkehøgskole

**Hurdal Verk folkehøgskole** er en kristen folkehøgskole i Hurdal i Akershus som årlig tar i mot ca 120 elever. Skolen ble etablert i 1945 på den opprinnelige eiendommen til Hurdal Glassverk. Bygningsmassen består av det herskapelige hovedbygget med de karakteristiske søylene, "Hvitesalen", peisestuer, matsal og kontorer. Undervisningsfløyen består av flere klasserom, gymsal, styrkerom, crossfitrom, skaterom og spinningsal. Skolen er omgitt av en stor park med dam og bademuligheter, sandvolleyballbane, 9 hulls frisbeegolfbane og fotballbane. Folkehøgskoleåret varer fra midten av august til midten av mai, og om sommeren driver skolen utleie til andre arrangementer som leirer og konferanser. TV2 spilte inn "Kokkeskolen med Truls og Hellstrøm" på Hurdal Verk folkehøgskole.

## Fagtilbud
Alle elevene velger **to** Linjefag som utgjør hoveddelen av undervisningen. Man kan for eksempel velge ett fag innenfor reiseliv og idrett, og ett kreativt fag. I tillegg velger elevene mellom mer enn 60 ulike valgfag og flere fellesfag.

## Referanser


## Eksterne lenker
*
*
Hallingdal Folkehøgskule

**Hallingdal Folkehøgskule** er en frilynt folkehøgskole i Gol i Buskerud. Skolen har kapasitet til å ta imot ca 90 elever og er organisert som en selveiende forening. Skolen ble etablert i 1959.

Linjer ved denne skolen er:
* FRILUFTSLIV -  oppdrag Norge. Linje for allsidig friluftsliv i fjellet
* BALANSE - positiv psykologi, yoga & ski. Linje for deg som er nysgjerrig på nye og varierte aktiviteter der du bruker hele deg, kropp og sinn, ski og brett.
* REIS. Linje for aktivt reiseliv i inn- og utland
* SWITCH - park & pudder. Linje for deg som vil øke skiferdigheter i alle elementer – surfing, sykkel, ski og brett.
* DYREPASSER. Linje for deg som ønsker å utforske relasjonen mellom mennesker og dyr.

## Eksterne lenker
* Hallingdal Folkehøgskule
Karmøy Folkehøgskule

**Karmøy Folkehøgskule** er en frilynt folkehøgskole på Karmøy i Rogaland. Skolen tar årlig imot ca 120 elever og eies av Stiftelsen Karmøy Folkehøgskule.

## Linjer
På skolen velger elevene to linjer som de har gjennom hele året. En linje fra linje/kategori 1 og en linje fra linje/kategori 2.

**Linje 1:** 

Fokus Europa, Friluftsliv Sjø, BRO Afrika, BRO Sør Amerika, Energyboost, Fotball Europa, Baker & Konditor, Fashion Klær Design/Redesign, og ta opp fag fra videregående.

**Linje 2:** 

Fokus Asia & Japan, Action & Adventure, Backpack Foto Asia, Norwegian Culture Food & Language, Multisport, Vocal & Performance, Tasty Food, Golf, og Fokus Europa.

## Referanser


## Eksterne lenker
* 
*
Kvås Folkehøgskole

**Kvås Folkehøgskole** var en kristen folkehøgskole i Kvås i Vest-Agder. Skolen ble grunnlagt i 1921 og nedlagt i 2006. Eier var Agder krets av Norsk Luthersk Misjonssamband. 
Bygningsmassen er nå solgt til Kvåstunet AS etter at Kvås videregående skole, som var etterfølgeren av Kvås folkehøyskole, ble nedlagt av NLM i 2008.
Lofoten folkehøgskole

**Lofoten folkehøgskole** er en frilynt folkehøgskole i Kabelvåg i Lofoten. Skolen tar årlig imot vel 100 elever og eies av Lofoten folkehøgskolelag. Skolen ble etablert i 1901 og tilbyr i dag linjer innen foto og friluftsliv. Skolen ligger vakkert til i Kabelvågs lune havn og er et perfekt utgangspunkt for å oppleve Lofoten.

## Linjefag
*Naturfoto
*Foto Lofoten
*Friluftsliv: Fjell & ekspedisjon
*Friluftsliv: Surfing & ski
*Friluftsliv: Ski & klatring
*Friluftsliv: Klatring & topptur

Skolen har stor søkning av svenske og danske elever. 


File:Kanstadsamlingen - NMF010005-00142.jpg|Lofoten folkehøgskole på Finnesset i Kabelvåg. 
fil:Kanstadsamlingen - NMF010005-01317.jpg|Vågan Folkehøyskole 


## Eksterne lenker
* Lofoten folkehøgskole
Lundheim folkehøgskole

**Lundheim folkehøgskole** er en kristen folkehøgskole på Moi i Rogaland. Skolen tar årlig imot vel 75 elever og eies av Stiftelsen Lundheim folkehøgskole. Stiftelsens styre utnevnes av Norges Handikapforbund, Lund kommune og Noregs Kristelige Folkehøgskolelag.

## Historie
Skolen ble etablert under navnet *Fjordsyn folkehøgskole* etter andre verdenskrig i noen gamle tyskerbrakker og var da Skandinavias første folkehøgskole for funksjonshemmede. I 1952 flyttet skolen inn i nye lokaler i det nyinnkjøpte Moi turisthotell samtidig som skolen fikk dagens navn. På 1970-tallet startet man også å ta inn funksjonsfriske elever. Skolen tar fremdeles inn mange elever som har behov for særlig oppfølging og tilrettelegging, men flertallet av elevene har ingen funksjonsnedsettinger. På Lundheim velger elevene to linjer med unntak av de som går på Global-linjen, som bare har ett valg. Skolen tilbyr et variert utvalg av linjer og valgfag. Lundheim har eget LAN og arrangerer i samarbeid med Lions et eget sykkelritt, Lundheimrittet.

## Linjefag
*Allround
*Musikk
*Cosplay
*Fotball
*E-sport
*Global - Afrika og Asia
*Gla'mat
*Kreativ Data
*Media
*Sport og friluftsliv
*Allround Aktiv
*Film og Foto
*Fix It

## Internater
På Lundheim har vi tre internater: Skogly, Hovedbygget og Gamlebygget. Bygningene er godt tilrettelagte for rullestolbrukere. Wifi over hele skolen. 

## Stab
Lundheim har ca. 27 årsverk, fordelt på
*Assistenter
*Lærere
*Assisterende rektor
*Rektor
*Kontor
*Økonomileder
*Internatpersonale
*Driftsleder
*Kjøkkenpersonale
*Fysioterapeut

## Referanser


## Eksterne lenker
* 
* 
*  Lundheim LAN
Manger Folkehøgskule

**Manger Folkehøgskule** er en frilynt folkehøgskole med rundt 60 elevplasser, og ligger på Manger i Alver kommune. Skolen har fem ulike musikklinjer. 

Den eies av Vestland fylkeskommune.

;Studietilbud:
*Brassband
*Musikkproduksjon
*Band: scene og studio
*Artist og låtskrivar
*Musikk, bu og fritid

## Eksterne lenker
* 
*
Møre Folkehøgskule

**Møre Folkehøgskule** er en frilynt folkehøgskole i Ørsta i Møre og Romsdal. Skolen tar årlig imot om lag 100 elever og eies siden 1992 av Stiftinga Møre Folkehøgskule, der styremedlemmene pekes ut av Sunnmøre frilynde ungdomssamlag (tidligere eier) og Ørsta kommune. Skolen ble etablert i 1899. En av skolens lærere er film- og animasjonslærer Jørn Brente, kjent fra norske filmer som Villhesten og Fjellvettreglene.

## Linjefag

## Eksterne lenker
*
Jeløy Folkehøyskole

**Jeløy Folkehøyskole** var en kristen folkehøyskole i Moss i Østfold. Skolen var eid av Frelsesarmeen. Hvert årskull var på rundt 90 elever. 

Skolen ble nedlagt i 2022. 

__TOC__

## Linjer
Jeløy folkehøyskole tilbød følgende linjer per 2021:

*Coaching Fotball (trenerkurs)
*Fitness
*Fotball og ballspill
*Padel (Padeltennis)
*Praktisk Solidaritet
*Push & Pull (Trening)
*Saved to Serve (praktisk bibellinje)
*Social Justice
*Vannsport

Alle linjene hadde en 2–3 ukers studietur til Torrevieja i mars.

Skolen var en del av Norges Kristelige Folkehøgskolelag NKF/Informasjonskontor for kristen folkehøgskole.

## Historie
Folkehøyskole-entusiasten oberst Olav Jakobsen hadde i mange år ivret for at organisasjonen skulle få sin egen skole, men døde før målet var nådd. Skolen ble etablert i 1974. Den var en av de første i landet som satset på undervisning innen informasjonsteknologi, som var en fanesak for skolens første rektor, Fred Arne Ødegaard.

I mange år satte skolen opp en musikal hvert år. Musikalene ble stort sett skrevet og produsert av skolens egne ansatte og elever. I perioden 2000–2014 la skolen til side musikalprosjektene, men skoleåret 2014/2015 ble tradisjonen tatt opp igjen med musikalen *Frans*, som ble satt opp på nytt skoleåret 2015/2016. I januar 2017 satte skolen opp musikalen *Othilie.*

Fra å være en skole som la stor vekt på informasjonsteknologi i 1970-, 1980- og 1990-årene, dreide linjetilbudene over mot ballidrett, trening, bistandsarbeid og reiseliv etter tusenårsskiftet. Sosialfaget stod sterkt som linjefag på skolen så lenge den var i drift, med forskjellige vinklinger og linjenavn.

Som første skole i landet startet Jeløy Folkehøyskole en egen padel-linje fra høsten 2021.

I de siste årene før nedleggelsen iverksatte Frelsesarmeen en rekke ombygninger og endringer av uteområdene. Blant annet fikk alle elevrommene dusj/toalett, klasseromstrukturen ble bygget om og i uteområdene ble det anlagt ballbinge, kunstgress- (7'er), beachvolleyball- , frisbeegolf- og petanquebane.

## Referanser


## Eksterne lenker
* 
*
Nordiska folkhögskolan

**Nordiska folkhögskolan** er en samnordisk frilynt folkehøgskole der lærerne og eleverne kommer fra alle Nordens land og selvstyrende områder. Undervisningsspråket er svensk, norsk og dansk. Skolen ligger i Kungälv nord for Göteborg i Sverige og tar årlig imot vel 230 elever og eies av Föreningen Nordiska folkhögskolan. Skolen ble etablert i 1947 for å styrke nordisk samkvem. Dagens lokaler ble tatt i bruk i 1968.

Linjefag ved denne skolen er:
*Nordiska Visskolan
*Nordiska Journalistlinjen
*NordiskHorisont
*Nordiska Teaterlinjen
*5 x Sång & scenträning
*Tag & Skriv

## Eksterne lenker
*
Nordmøre Folkehøgskule

**Nordmøre Folkehøgskule** er en frilynt folkehøgskole i Surnadal i Møre og Romsdal. Skolen tar årlig imot vel 84 elever og eies av Nordmøre Folkehøgskulelag. 

Linjefag ved denne skolen er:
*Filmproduksjon
*Friluftsliv
*Filmskuespiller
*Musikk
*Explore Norway
*E-sport
*Taekwon-Do
*Småbruk og Dyrehold

## Historie
Skolen ble offisielt åpnet 12. oktober 1913 etter initiativ fra Henrik Rytter. Skolen lå fra starten på Gjemnes, men da Rytter mistet retten til Gjemensgården, men ble skolen fi 1916 flyttet til Straumsnes før den i 1919 etablerte seg permament på Skei i Surnadal. 

## Referanser


## Eksterne lenker
* Nordmøre Folkehøgskule
Nordnorsk Pensjonistskole

Stiftelsen **Nordnorsk Pensjonistskole (NNPS)** ble etablert på Vik i Sømna kommune 10. mai 1988. Skolen ligger i naturskjønne omgivelser i kommunesenteret Vik, fire mil sør for Brønnøysund, langs fylkesvei 17, helt sør i Nordland.

Formålet var å utvikle en arena primært for eldre og funksjonshemmede, og at funksjonsfriske og yngre mennesker skulle integreres i læringsarbeidet. Målet var å motivere til personlig utvikling, bedre hverdagsmestring og livsglede gjennom tilgang på ny kunnskap og samvær med andre. Skolen ble 31. mai 1991 en del av det norske Folkehøgskolesystemet. NNPS fikk da godkjenning som et «Folkehøgskoleliknende tiltak» underlagt lov om folkehøgskole med statlig støtte til kursvirksomhet.

Skolen, som er en av to i sitt slag i Norge, har vært i kontinuerlig utvikling. Den har i dag fem engasjerte ansatte, pluss et vertskorps med rundt 40 frivillige som gjør sitt ytterste for at alle deltakere skal trives. Skolen gjennomfører årlig i underkant av 100 ulike lokale, regionale og nasjonale kurs, med rundt 2000 kurselever. De har et variert kurstilbud med emnene: Matkultur, Digital hverdag, Egenutvikling, Kreativ glede, Livsglede, Lær om Verden og Kjenn ditt land. 

Skolen disponerer lokaler i et aktivitetsfellesskap med Sømna Kro og Gjestegård, Sømna kommunale kino, Folkebiblioteket, Sømna kommunale kulturskole og Sømna rehabilitering. 

Nordnorsk Pensjonistskole har vært en suksesshistorie. I over 30 år har NNPS gitt mennesker kunnskap, gode opplevelser og tilhørighet. Med mennesket, menneskelivet og det menneskelige møtet i fokus vil skolen fortsette å drive sin virksomhet.

## Verdigrunnlag
Nordnorsk Pensjonistskole legger til grunn en frilynt og humanistisk tradisjon, med stor vekt på den sosiale tilretteleggingen. Vi skal være;

* **Inkluderende**- Alle skal oppleve å bli sett og tatt på alvor, og bli møtt på en likeverdig og tolerant måte, uavhengig av bakgrunn, kjønn, alder, status, geografisk og nasjonal tilhørighet.
* **Raus**- Vi skal utvise omtanke og respekt, gi trygghet og være åpen overfor ulikheter mellom mennesker, og bevisst spille på de muligheter mangfold betyr for inspirasjon og kreativitet.
* **Engasjert**- Skolen skal kjennetegnes av et ekte engasjement overfor de målgrupper vi arbeider med, for verdier, historie og tradisjon. Den skal også være engasjert i sin samtid, og ha ei aktiv holdning til nytenking og utvikling. 

## Visjon
**Motivasjon for kunnskap, skaperglede og livsmot.**

Vår viktigste drivkraft er ønsket om å tilføre mennesker motivasjon til å søke ny kunnskap for bedre å mestre hverdagen. 

Være en møteplass som inspirerer til skaperglede og livsmot, og som gir samhørighet på tvers av ulikheter.  

## Eksterne lenker
*Nordnorsk Pensjonistskole
Åsane Folkehøgskole

**Åsane folkehøgskole** er en frilynt folkehøgskole som ligger på Hylkje i bydelen Åsane i Bergen. Skolen har rundt 100 elever fordelt på ulike linjer. Skolen ble bygget i 1966, og skolens bygningsmasse ble rehabilitert i 2020. Skolen eies av organisasjonen IOGT i Norge.

## Linjer
Skolen har følgende linjer (skoleåret 2026/2027):
*Animasjon og grafikk
*Arkitektur og design
*Din framtid
*Filosof
*Latin-Amerika Reis og opplev
*Musikal & performance
*Musikk og helse
*Produktdesign
*Revy og teater
*Skriveverkstedet

## Internasjonalt engasjement
Åsane Folkehøgskole har et nært og godt samarbeid med organisasjonen FORUT. FORUT driver et utstrakt hjelpearbeid via lokale organisasjoner som MAGGA (Malawi Girl Guides Association) i Malawi, APSA (Association for Promoting Social Action) i India og CWIN (Child Workers In Nepal) i Nepal.

I hovedstaden Kathmandu i Nepal støtter skolen CWINNs arbeid ved å yte bidrag til barnehjemmet Balika. I tillegg til pengestøtte bidrar elever, ansatte og venner av skolen med å strikke varme gensere til barna på barnehjemmet. Årlig fraktes rundt 60 nystrikkede ullgensere fra Åsane folkehøgskole til Balika.

Hvert år mot slutten av skoleåret arrangerer Åsane Folkehøgskole et solidaritetsløp, «Svett for menneskerett». Inntektene fra dette løpet går til FORUTs arbeid. Alle skolens elever og ansatte er med på løpet som er en av de store begivenhetene i løpet av skoleåret. Her får alle sjansen til å bidra og ta en treningsøkt med mening. 

## Musikal som fellesprosjekt
Hvert skoleår settes det av to uker hvor den vanlige timeplanen må vike, og alle elever og ansatte jobber sammen om å sette opp en musikal som skal vises for venner, familie og andre skoler.

## Bildegalleri

Fil:Matsalen på Åsane folkehøgskole.jpg|Matsalen på Åsane folkehøgskole
Fil:Wikipedia training at Åsane Folkehøgskole.jpg|Wikipediakurs for linjen Globalt Perspektiv med Jorid Martinsen fra Wikimedia Norge.
Fil:Gatekunst på Åsane folkehøgskole.jpg|Gatekusnt på Åsane folkehøgskole.


## Referanser


## Eksterne lenker
* 
*
Idrettsskolen Numedal folkehøgskole

**Numedal folkehøgskole** er en frilynt folkehøgskole i Rollag i Buskerud. Skolen tar årlig imot vel 100 elever og eies av Rollag kommune. Skolen ble etablert i 1906, og da fokuserte skolen på landbruksutdanning. I 1986 valgte skolen å satse utelukkende på idrett. I 2003 solgte Buskerud fylkeskommune skolen til Rollag kommune, som dermed ble den eneste kommune i landet som eier og driver en folkehøgskole. I 2024 byttet skolen navn til Numedal folkehøgskole og har nå linjer innenfor idrett, friluftsliv og kultur. 

Linjefag ved denne skolen er:
*Villmark
*Backpacking og trening
*CrossFit
*Fotball
*Action
*Ballsport
*Allsidig E-Sport
*Håndverk og natur
*Friluftsliv Adventure
*Team O2
*Stipendiat - ledertrening

## Eksterne lenker
* Idrettsskolen Numedal folkehøgskole
* Idrettsskolen Numedal folkehøgskole - Nordic Stadiums
Voss Folkehøgskule

**Voss Folkehøgskule** er en frilynt folkehøgskole som ligger på Seim, 1,5 km vest for sentrum, Vossevangen i Vestland. Skolen ble opprettet i 1895. Voss Folkehøgskole eies av en egen stiftelse, og tar årlig imot ca. 120 elever, fordelt på 9 linjer.

## Historie
Skolen ble grunnlagt i 1895 av Lars Eskeland, men ideen om å starte en folkehøgskole her kom i 1887 da Bjørnstjerne Bjørnson var på Voss. En gruppe unge mennesker hyllet dikteren ved å synge «Ja, vi elsker» utenfor Fleischer's hotel, der han bodde. Bjørnson spurte i den anledning de unge om det var noen folkehøgskole i bygden. Da svaret var nei, uttalte han: «Ungdom på Voss. Det er mit ønske at det på Voss må bli reist en folkehøiskole.»  Skolens ideologi var inspirert av Nikolai Frederik Severin Grundtvigs idé om folkehøgskoler. 

## Linjer og moduler
Voss Folkehøgskule har 9 linjer skoleåret 2023-24, med cirka 30 valgfag og flere fellesfag. 
* Idrett & friluftsliv
* Musikkproduksjon elektronisk
* Film & Foto
* Data
* Ekstremsport Luft
* Ekstremsport
* Jazz
* Data & friluftsliv
* Musikk & friluftsliv

## Eksterne lenker
* Voss Folkehøgskoles nettsider
* https://www.folkehogskole.no/skole/voss
Hadeland folkehøgskole

**Hadeland folkehøgskole** er en frilynt folkehøgskole som ble grunnlagt i 1906 som Vestoppland Folkehøgskole. Grunnlegger var Olaus Islandsmoen. Skolen skiftet navn i november 2011. Hadeland folkehøgskole ligger i Brandbu midt mellom Gjøvik og Oslo. Mye av undervisningen på skolen tar utgangspunkt i språk og kultur relatert til Sør-Korea og Japan, og det arrangeres blant annet tur til Japan og Sør-Korea. Det er årlig ca. 90 elever ved skolen, som eies av Hadeland folkehøgskole BA. 

Skolens linjefag er:
*Korean Wave - Language & Culture
*K-pop Korean Wave
*Manga & Webtoons
*Japan - Language & Culture

## Referanser


## Eksterne lenker
* Hadeland folkehøgskoles nettsider
Nestor seniorutvikling

**Nestor** er et kurssted for voksne i Melsomvik i Vestfold. Nestor driver under Lov om Folkehøyskoler, har en elevkapasitet på 42 overnattende kursdeltakere og inntil 60 dagskursdeltakere. Nestor seniorutvikling eies av Stiftelsen Nestor seniorutvikling Melsomvik. Skolen fokuserer på voksne elever (55+) og tilbyr ikke helårskurs, bare kortere kurs.

Ett av hovedtilbudene er seniorkurs som retter seg mot yrkesaktive seniorer. Her kan man kan få inspirasjon og hjelp til å planlegge de siste årene i yrkeslivet, samt overgangen til pensjonisttilværelsen. I tillegg tilbyr skolen datakurs for seniorer, temakurs innen historie, litteratur mm, foruten et lite utvalg kulturreiser.

## Historie
Norsk Pensjonistskole ble etablert som en selveiende stiftelse i oktober 1976 av Knut Andersen, fra stiftelsen Betalende Feriekolonier (opphørte å eksistere i 2011), Nasjonalforeningen for Folkehelsen og Norske kvinners sanitetsforening. Skolen skiftet senere navn til **Norsk senter for seniorutvikling** og fra og med 12. desember 2012 er navnet **Nestor - et unikt kurssted**.

## Eksterne lenker
* Nestor Melsomvik
De Forenede Ullvarefabrikker

**De Forenede Ullvarefabrikker** (**DFU**) var en norsk tekstilbedrift.

DFU var en sammenslutning av norske tekstilfabrikker. I 1870 grunnla haugianeren Ole Nielsen Aalgaards Uldvarefabrikker ved elven på Ålgård. Etter å ha kjøpt fem andre fabrikker i 1916 ble navnet på firmaet endret til «De Forenede Ullvarefabrikker AS». 
Fabrikkene som gikk sammen var Ålgård Ullvarefabrikker, Nydalens Fabrikker i Nord-Trøndelag, ullvareavdelingen ved Hjula Væverier i Oslo, Grorud Textilfabriker med Skauger Fabrikker ved Drammen, i tillegg til Fredfos Uldvarefabrik i Vestfossen. Nydalens Fabrikker var allerede før denne sammenslutningen blitt en del av Ålgård Ullvarefabrikker.

DFU etablerte i løpet av 1970-tallet en landsdekkende butikkjede. Utover 1990-tallet ble det slutt på tekstilproduksjon i Norge tilknyttet DFU. 

## Se også
* Tekstilindustri

## Litteratur
* Egil Werner Eriksen: *Aalgaards Uldvarefabrikker – A/S De Forenede Ullvarefabrikker 1870-1945*. Oslo 1947. 
* Ivar Øiumshaugen: *"Vi kommer ikke med kugler og kanoner": Arbeiderbevegelsens framvekst og utvikling i Gjesdal før 1940.* Hovedoppgave i historie, Universitetet i Bergen 1995. Elektronisk versjon
Klistremerke

Et **klistremerke** er et stykke papir eller plast påtrykt bilder eller tekst og utstyrt med lim på baksida. Bak er det vanligvis også et beskyttelsesark for å hindre at limet blir ødelagt før bruk. Klistremerkene kan enkelt limes på forskjellige gjenstander for å dekorere eller merke dem.

Noen samler på klistremerker og bytter dem med andre samlere.

## Typer klistremerker
Det finnes nærmest et uendelig antall klistremerker med ulike motiver, men merkene kan grovt sett deles inn i to grupper:
#Opplysende klistremerker har en praktisk funksjon og brukes for informere eller merke noe. Slike klistremerker brukes som skiltliknende merking, for eksempel for å markere en nødutgang, en strømførende kabel, en pakke med kjøttdeig eller en postkasse. Også frimerker og prislapper med lim er opplysende klistremerker. 
#Dekorative klistremerker har motiver som først og fremst skal være vakre eller oppsiktsvekkende. Slike klistremerker retter seg ofte mot barn, og kan være en handelsvare i seg selv eller forekomme som for eksempel vedlegg i tyggegummipakker eller blader. Klistremerkene kan også være reklame, logoer og annet som deles ut gratis. De kan dessuten brukes som hobbyartikler innen scrapbooking, det vil si til dekorering av personlige fotoalbum. Dekorative klistremerker kan i tillegg bli brukt for å spre politiske budskap, tanker og følelser. Slike merker brukes ofte på linje med graffiti og annen gatekunst eller som små plakater på lyktestolper og annet for å informere om arrangementer og liknende.

Decaler er en spesiell form for klistremerker eller overføringsbilder av forskjellig slag. De kan overføres med strykejern til tøy, vætes og overføres som tynne hinner til for eksempel byggesett, limes som skiltdekor på busser og biler med mer.

Mønstret limbånd regnes ikke som klistremerker.

## Se også
* Decal, overføringsmerke
* Frimerke
* Jakkemerke
* Skilt
* Limbånd
* Dymo

## Referanser


## Eksterne lenker
*
Molde folkehøgskole

**Molde folkehøgskole** (tidligere *Rauma Folkehøgskole*) er en kristen folkehøgskole i Molde i Møre og Romsdal. Skolen tar årlig imot vel 125 elever. Den eies av Nordmøre og Romsdal Indremisjon og er en kristen skole «basert på tro og toleranse».

Molde folkehøgskole ligger ved Moldefjorden, 2 km fra Molde sentrum med utsikt mot de såkalte Romsdalsalpene. Skolens beliggenhet med bare en drøy times kjøretur fra Trollveggen og Romsdalshorn, og Hustadvika og Atlanterhavsveien den andre veien, er sentrale for skolens studietilbud.

## Studietilbud
*Fotball Kvinner Brasil og Spania
*Fotball Brasil og Spania
*Freeride Canada og Portugal 
*Ski Peak POW Japan 
*Idrett Adventure Brasil og Portugal 
*Krik Adventure Brasil og Portugal 
*Multisport Costa Rica og Portugal 
*Outdoor Life Patagonia 
*Råsterk Hyrox Bali
*Rando Sky Dolomittene 
*Ledertreningslinje

## Kjente elever
*Mame Biram Diouf, fotballspiller for Stoke City, tidligere Molde og Manchester United.
*Pape Paté Diouf, fotballspiller, tidligere Molde, FC København og Odd.

## Eksterne lenker
* 
*
Solbakken folkehøgskole

**Solbakken folkehøgskole** er en frilynt folkehøgskole på Skarnes i Sør-Odal. Skolen er beregnet for 60 elever, og har 2 bygninger med internat, samt flere skolebygg med undervisningsrom. 

Skolen ble opprettet i 1946 og eies av Stiftelsen Solbakken folkehøgskole.

## Undervisningen
Det faglige innholdet i undervisningen er bygget rundt teaterfag, og alle går på én felles linje med teater, musikkteater, sang, dans, koreografi, musikk, revy og tekst, film og scenetekniske fag.

I løpet av skoleåret besøker elevene andre forestillinger og produksjoner.

## Kjente elever (alumni)
* Heljar Berge 
* Ingrid Bergstrøm
* Maria Bock
* Lars Kristian Flemmen
* Marianne Fredbo
* Cecilie Steinmann Neess
* Suzanne Paalgard
* Jan Gunnar Røise
* Lisa Tønne

## Skolens rektorer

## Eksterne lenker
*
Risøy Folkehøyskole

**Risøy Folkehøyskole** er en kristen folkehøgskole i Gjeving (Tvedestrand kommune) i Aust-Agder. Skolen tar årlig imot 130 studenter og eies av Stiftelsen Risøy Folkehøyskole. Det står tre kirkelige organisasjoner bak skolen: Sjømannskirken, Broderkretsen på Havet og Normisjon. 

Skolen ligger på en 550 mål stor øy som tilhører skolen.  

## Historikk
I 1935 besluttet den lokale avdelingen av kristelige foreningen Broderkretsen på Havet at det var behov for en skole for sjøfolk. Den skulle ligge på Risøya ved Tvedestrand. To av ildsjelene bak opprettelsen av skolen var Terje Anderssøn Mørland og Thor Nilsen Sauvik, Mørland reiste til Oslo og forhandlet kjøpet av øya med riksadvokaten og Sauvik var i 1937 leder av byggekomiteen for Risøy Folkehøyskole.

I 1941 etablerte foreningen et styre for prosjektet de kalte «Risøy Ungdomsskole». De fikk Gabriel Tallaksen til å lage tegningene, som ble fremlagt høsten 1942. Den nye skolen skulle bestå av skolehus og internat, og ha plass til 70 elever. Det var besluttet at skolen skulle ha en egen linje for maskinister. Byggingen tok til i mars 1946, men først i 1950 stod skolen klar. Broen over til øya fra fastlandet ble bygget for midler som skipsreder Jørgen P. Jensen og åpnet 11. oktober 1953. Skolen kalles fra 2017 Risøy Folkehøyskole.

## Linjefag
For skoleåret 2025/2026 har skolen følgende linjefag:
* Dykking
* A-klassen
* Utendørs 
* Multisport+
* Livsstil og Helse
* Redning,+ 
* Seil, Surf, Kite
* Tegne-Male-Reise
* Gaming
## Referanser


## Eksterne lenker
* 
*
Oslo Folkehøgskole Rønningen

**Oslo Folkehøgskole Rønningen** er en folkehøgskole som ligger i Grefsenåsen i Oslo. 

Skolens tilbud omfatter idrett, musikk, samfunnsfag, kunst og kreative fag. Rønningen tar årlig imot ca. 175 elever. 

Skolen eies av Norges KFUK-KFUM.

__TOC__
## Referanser


## Eksterne lenker
*
Torshus Folkehøgskule

**Torshus folkehøgskule** er del av den frilynte folkehøgskolen i grundtvigsk tradisjon og har vært folkehøgskole siden 1903. Skolen ligger 2 kilometer fra Fannrem i Orkdal i Trøndelag.Etter kommunesammenslåinga 1. januar 2020, er dette nå del av Orkland kommune.

I 1961 gikk skolen over fra privat eie til å være en sjøleiende institusjon og registrerte seg i Stiftelsesregisteret 29. desember 2006.

Skolen tar årlig imot 75-80 elever. Elevene bor på internat på skoleområdet.

## Linjefag
* Hest og riding
* Hest og kjøring
* Hest andre år
* Fra traver til ridehest
* Spillutvikling
* Spillgründer
* Spillmiks
* Sanking og friluftsliv
* Islandshest, trekkhund, friluftsliv
* E-sport CS2
* Kampsport - MMA
* Trening og sjølforsvar

## Referanser




## Eksterne lenker
* Skolens hjemmesider
Ringebu Folkehøgskule

**Ringebu Folkehøgskule** frilynt folkehøgskole i Ringebu i Innlandet. Skolen drives av Innlandet fylkeskommune. Skoleanlegget eies av Stiftelsen Ringebu Folkehøgskule, og har internatplass til 84 elever, de fleste på dobbeltrom. Skolen er en av de eldste folkehøgskolene i landet, grunnlagt i 1876.

Linjefag ved skolen er:
*Reiseliv - Storby
*Frikjøring - Topp tur
*Sport og villmark
*Park - akrobatikk
*Street ART
*Reiseliv Natur

## Eksterne lenker
* Ringebu Folkehøgskule
.jp

**.jp** er Japans nasjonale toppnivådomene (ccTLD) for Internett. Det er administrert av Japan Registry Service.

Da .jp ble etablert, ble domenet administrert av JPNIC, som en del av deres rolle som teknisk forvalter for Internett i Japan. Men på grunn av den økende populariteten og størrelsen på .jp-registreringsenheten ble det i desember 2000 vedtatt å danne en ny organisasjon som skulle ta over administrasjonen av toppnivådomenet. Dermed ble Japan Registry Service opprettet, og tok offisielt over som .jp-registreringsenhet 30. juni 2003.

## Registrering
Registrering kan gjøres på andre nivå (*eksempel.jp*), for alle med en postadresse i Japan. I kan det registreres på tredje nivå under et antall subdomener på andre nivå, se listen under. Hvert enkelt subdomene har sine spesifikke restriksjoner for registrering:
* *ac.jp* – Høyere utdanningsinstitusjoner som universiteter
* *ad.jp* – Medlemmer av JPNIC
* *co.jp* – De fleste aksjeselskaper, inkludert utenlandske selskaper registrert i Japan 
* *ed.jp* – Utdanningsinstitusjoner for personer under 18 år
* *go.jp* – Den japanske regjeringen og dens departementer og etater
* *gr.jp* – Grupper på to eller flere personer, eller grupper av registrerte selskaper
* *lg.jp* – Lokale styresmakter
* *ne.jp* – Nettverkstjenester
* *or.jp* – Registrerte organisasjoner og non-profit organisasjoner
Registreringer behandles via akkrediterte registrarer. Domenenavn med japanske tegn (kanji, hiragana eller katakana) kan registreres på andre nivå.

## Se også
* Domenenavn
* Landskoder (internett)
* Toppnivådomene
* Internasjonaliserte domenenavn

## Eksterne lenker
* IANA .jp whois informasjon 
* JPRS
* JPNIC
Toten folkehøgskole

**Toten folkehøgskole** er en frilynt folkehøgskole i Lena i Innlandet. Skolen tar årlig imot vel 80 elever og eies av Innlandet fylkeskommune.
Skolen er grunnlagt i 1882. 

## Historie
## Linjer
Skolen har i skoleåret 25/26 begynt med Hoved Linje og Tema Linje. Dette vil si at du velger en Hovedlinje + en Temalinje for skole året.

Hovedlinjene har du mest timer med i uka og gjerne en lengre studietur. Med Temalinja har du 1 dag i uka med undervisning samt 2 Temauker i løpet av skoleåret hvor Temalinja er i fokus. Noen har en liten Linjetur mens andre velger å bli på skolen

Besøk skolens nettside for mer info om Linjer og Temalinjer

Nedenfor finner du en liste over Linjer og Temalinjer Toten FHS har å tilby.

**Hovedlinjer:** 
*Musikk Ski Snowboard (MSS)
*Musikk Ski Snowboard Japan
*Musikal Trening Broadway (MTB)
*Musikk Studio Live
*Kina Korea Japan (KKJ)
*Kina Korea Japan 2 (KKJ2)
*Kinesisk Språk & Reise
*Koreansk Språk & Reise
*Japansk Språk & Reise
*Psykologi Pedagogikk Ledelse (PPL)
*Psykologi Pedgogikk Ledelse-Afrika (PPLA)
*Fantasy
*Multisport Japan
*198 Land i Verden
*Hello Norway
*Stipendiat

**Temalinjer:**

*Sangsoloist
*Mat
*Foto
*Kunst
*DIY - Praktisk
*Psykologi 
*Ta opp fag

## Internat
På Toten Folkehøgskole bor alle elever på internatet på skoleområdet. Elevene bor hovedsakelig i dobbeltrom og deler bad med resten av elevene. Gutter og jenter bor blandet på internatet. 

Det er også mulighet for enerom men det må man kontakte skolen om.

## Kortkurs
Toten folkehøgskole tilbyr en rekke kortkurs, først og fremst myntet på folk i nærområdet. Kursene som tilbys er maling, foto, språk og reisekurs.

## Stab
Toten folkehøgskole har ca. 14 årsverk, fordelt på
*Linjelærere
*Inspektør
*Rektor
*Sekretær
*Kjøkkenpersonale
*Vaktmester
*Renhold
## Referanser

## Eksterne lenker
* 
* Toten FHS på Folkehogskole.no
*
Trøndertun folkehøgskole

**Trøndertun folkehøgskole** er en frilynt folkehøgskole på Gimse i Melhus kommune i Trøndelag. Skolen tar årlig imot vel 150 elever og eies av Gauldal Høgskulelag.

Linjefag ved denne skolen er:
*Dans forstudium
*Vokal
*Musikkproduksjon og lyddesign
*Jazz
*Rock
*Instrumental

## Eksterne lenker
* Trøndertun folkehøgskole
Mikrokanonisk ensemble

Det **mikrokanoniske ensemblet** i fysikken er et statistisk ensemble som beskriver et lukket system,  dvs. et system uten vekselvirkning med omgivelsene, og hvor energien dermed er konstant. Det makroskopiske potensialet som er relatert til det mikrokanoniske ensemblet er entropien, *S*, som funksjon av energien *E*. Relasjonen er den 
berømte Boltzmanns lov
:S(E)=k_\text{B}\ln\Omega
hvor *k*B er Boltzmanns konstant og \Omega er antall måter å lage makrotilstanden med energi *E*. Det mikrokanoniske enseblet er svært viktig i statistisk fysikk siden det gir den makroskopiske størrelsen entropi en mikroskopisk begrunnelse. 

## Se også
* Kanonisk ensemble
* Storkanonisk ensemble
Kanonisk ensemble

Det **kanoniske ensemblet** i fysikken er et statistisk ensemble som beskriver et delvis åpent system, med konstant temperatur og volum, som kan utveksle energi med omgivelsene. Dette systemet beskrives av den kanoniske partisjonsfunksjonen
:Z(T,V)=\sum_r\exp(-E_r/k_\text{B}T) \,
hvor *T* er temperatur, *k*B er Boltzmanns konstant og summen er over alle energiegentilstander *r*, E_r er den tilsvarende energiegenverdien. Disse energiegenverdiene vil være avhengig av volumet, og partisjonsfunksjonen er således en funksjon av temperaturen *T* og volumet *V*. Tilhørende termodynamisk potensial er Helmholtz' frie energi gjennom
:F=-k_\text{B}T\ln Z \,
hvor *F* er en funksjon av indre energi *E*, temperatur *T* og  entropi *S* ved 
:F=E-TS \,
En alternativ form på den kanoniske partisjonsfunsjonen er følgelig
:Z=\exp(-F/k_\text{B}T) \,
Hvis man kjenner partisjonsfunksjonen kan man dermed ut fra dette og standard termodynamiske relasjoner utlede alle termodynamiske størrelser. 

## Se også
* Mikrokanonisk ensemble
* Storkanonisk ensemble
Ekstranett

Et **ekstranett** er et datanettverk som ligger utenfor et lokalnett, og benytter nettverksprotokoll som for eksempel TCP/IP, HTTP, POP3 og SMTP. Internettet kan oppfattes som et ekstranett, men betegnelsen vil dog normalt bli anvendt når en organisasjon gir utvalgte tredjeparter adgang til avgrenset innhold.  For eksempel kan en produsent ha ett nettsted som er tilgjengelig for alle, et intranett som er tilgjengelig bare for egne ansatte, og et ekstranett som er tilgjengelig bare for råvareleverandører og utvalgte kunder.  

Investeringer i Ekstranett har minsket i takt med utbredelsen av Internett, men man kan bruke en VPN til forbindelse med et ekstranett relativt billig. 

## Se også
*Intranett